છતાં ઉત્તમ ભક્તની કસોટી કરવા કપરું પેપર કાઢીને મોકલી આપ્યું. એક વ્હાલો ૧૬ વર્ષનો યુવાન દિકરો મૃત્યુ પામ્યો. ત્યારે નાથ ભક્તે પોતાના પુત્રના અક્ષરવાસનો ઉત્સવ મનાવીને સાકર વહેંચીને ફર્સ્ટ કલાસ પાસીંગ સર્ટીફિકેટ મેળવ્યું. એમના પત્ની ધામમાં ગયા છતાં નરસિંહ મે‘તાની જેમ હરિભજન કરેલુ.’ આ નાથભક્તને સત્સંગના પક્ષ ખાતર જેલમાં પૂરેલા ત્યારે સ્વયં શ્રી હરિએ દર્શન દઈને થાળ જમાડેલો. ગઢપુરમાં મંદિરની ગાયોને કસાયને ત્યાંથી છોડાવવા ગયેલા ત્યારે નાથભક્તે નિષ્ઠાના બળે કસાઈઓને પૂતળાં જેવા જડ કરી મૂકેલા. આજ્ઞા ઉપાસનાના પ્રતાપે તેમણે પરચા મેળવેલા પણ ખરા અને પૂરેલા પણ ખરા.